Predseda  Slovenskej akadémie vied vyhlasuje výberové konanie na obsadenie miesta generálneho riaditeľa / riaditeľky organizácie:

Centrum spoločných činností SAV, verejná výskumná inštitúcia, 

sídlo: Dúbravská cesta 9, 845 35 Bratislava

Požadované kvalifikačné predpoklady: 
minimálnym požadovaným kvalifikačným predpokladom je ukončené vysokoškolské vzdelanie najmenej druhého stupňa alebo vzdelanie získané v zahraničí, ktoré je svojím rozsahom a obsahom rovnocenné s vysokoškolským vzdelaním najmenej druhého stupňa,

Požadovaná prax v riadiacej pozícii: 
minimálnou požadovanou praxou je päťročná prax v riadení, 

Zoznam dokladov, ktoré musí uchádzač predložiť: 

1) životopis vo formáte Europass (https://europass.cedefop.europa.eu/sk/documents/curriculum vitae/templates-instructions),

2) doklady o dosiahnutom vzdelaní a o získaných tituloch, 

3) doklady o doterajšej riadiacej praxi, 

4) písomnú prezentáciu návrhu koncepcie a riadenia organizácie, 

5) čestné vyhlásenie, že uchádzač sa nezúčastnil na procese navrhovania, voľby alebo menovania členov výberovej komisie (ďalej tiež „komisia“),

6) výpis z registra trestov nie starší ako tri mesiace; ak ide o cudzinca, predkladá sa potvrdenie o bezúhonnosti obdobné výpisu z registra trestov vydané príslušným orgánom štátu jeho trvalého pobytu alebo orgánom štátu, kde sa obvykle zdržiava, nie staršie ako tri mesiace spolu s jeho úradne osvedčeným prekladom. Pri doklade vydanom v českom jazyku sa úradne osvedčený preklad nevyžaduje.
V prípade uchádzača, ktorý je cudzím štátnym príslušníkom, sa znalosť slovenského jazyka v rozsahu potrebnom pre výkon funkcie v podmienkach Slovenskej republiky bude overovať v rámci pohovoru. 
Pravidlá výberového konania sa riadia podľa zákona č. 243/2017 Z. z. o verejnej výskumnej inštitúcii a o zmene a doplnení niektorých zákonov
Mzdové podmienky sa riadia podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov; 
Žiadosti o účasť na výberovom konaní spolu s požadovanými dokladmi zasielajte najneskôr do 30.10.2026 na adresu: 

Slovenská akadémia vied

personálny referát Ú SAV

Štefánikova 49

814 38  Bratislava

Na obálku prosím uviesť ,,Neotvárať – Výberové konanie“ a uveďte aj názov organizácie a pracovnú pozíciu, o ktorú sa uchádzate.
